《和所盘风字韵》
宋代·丘葵

二十四番花信风，到头谁白又谁红。
寻春不用苦我感，有酒且须时一中。
吾辈於人长落落，浮生虽梦亦匆匆。
未知今岁沧浯上，握手论心几度同。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。